section_heading: Radnja
paragraph_text: U komi, Tony doživljava dugi san. Budi se u hotelskoj sobi u Radisson Hotelu u Costa Mesi. On je dobroćudni trgovac optičkim uređajima na poslovnom putovanju bez svojeg stvarnog naglaska New Jerseyja. Odlazi u hotelski bar, gdje na televiziji primjećuje veliki požar u Costa Mesi; pogledavši kroz prozor, primjećuje i čudno svjetlo na horizontu. Sljedećeg jutra odlazi na konvenciju gdje ga zatraže osobnu iskaznicu kako bi ga propustili. Ali Tony ima tuđu lisnicu i aktovku, stanovitog Kevina Finnertyja iz Kingmana, na kojeg nalikuje. Tony kaže kako je sigurno nehotice pokupio te stvari prethodne večeri u hotelskom baru. Vraća se u bar, gdje skupina trgovačkih putnika načuje njegovu priču koju pripovijeda barmenu. Skupina poziva Tonyja da im se pridruži za večerom, tijekom koje on razgovara o svojem 'životu', aludiravši na krizu srednjih godina rekavši, "Mislim, tko sam ja? Gdje idem?" Dok skupina odlazi, Tony primjećuje reklamu na televiziji u kojoj se postavlja pitanje, "Jesu li grijeh, bolest i smrt stvarni?", popraćeno slikom križa. Nakon večere, ispred hotela, Tony se počne udvarati ženi iz skupine. Ona mu isprva udovoljava, ali ga zatim odbije. Kaže da mu je vidjela lice nakon telefonskog razgovora sa suprugom (čiji glas nije Carmelin). Iznenada, iznad njih dvoje dolazi helikopter i osvijetli ih reflektorom. Tony se u tom trenutku probudi iz kome i iščupa cijev za disanje. Promrmlja, "Tko sam ja? Gdje idem?"